
K-pop táncverseny – részvételi és versenyszabályzat

	
	Szervező
	Lebonyolító

	Cégnév
	SuperNova Events Kft.     
	Szivárvány-Trade 2005 Kft. (Hungarian K-Pop Dance Scholl)

	Cégjegyzékszám
	01-09-209001
	01-09-429337/2

	Adószám
	255333170-2-43
	13579519-2-41

	Székhely
	1188 Budapest, Iharos Sándor utca 31
	1047 Budapest, Tinódi u. 18-22.

	Érvényesség
	A 2027. évi KCover Contest versenyre
	A 2027.évi KCover Contest versenyre

	Nevezési díj
	4500 Ft/fő (magában foglalja a belépőt a Hungarian K-pop Day eseményre 10:00–18:00 között)
	



A jelen szabályzat célja, hogy egyértelműen rögzítse a Hungarian K-pop Day eseményen megrendezett KCover Contest táncversenyen való részvétel, nevezés, lebonyolítás, pontozás, díjazás, adatkezelés és tartalomfelhasználás feltételeit. A nevezés elküldésével a versenyző – kiskorú versenyző esetén a törvényes képviselő hozzájárulásával – elfogadja a jelen szabályzatot.

A versenyszabályzat aktualizálása
A jelen versenyszabályzat a KCover Contest verseny részvételi, nevezési, produkciós, lebonyolítási és értékelési feltételeit tartalmazza.
Tekintettel arra, hogy a verseny megszervezése és partneri együttműködéseinek kialakítása a rendezvényt megelőző hónapokban folyamatosan zajlik, a Szervező fenntartja a jogot arra, hogy a jelen szabályzatot a rendezvényig további, elsősorban tájékoztató és szervezési jellegű információkkal kiegészítse. Ilyen később véglegesítésre vagy közzétételre kerülő információ lehet különösen a nyeremények és partneri felajánlások pontos köre, a támogatók és együttműködő partnerek megnevezése, a meghívott zsűritagok személye és szakmai bemutatása, valamint a rendezvény részletes helyszíni programja és egyéb gyakorlati információk.
Az ilyen jellegű aktualizálás nem érinti a versenyzők által bemutatandó produkciókra vonatkozó követelményeket, az online előválogató és az élő döntő alapvető struktúráját, a továbbjutás rendszerét, az értékelési és pontozási szempontokat, valamint a már meghirdetett versenyidőpontokat és határidőket. Amennyiben rendkívüli, előre nem látható körülmény miatt valamely, a versenyzőket érdemben érintő feltétel módosítása mégis szükségessé válik, a Szervező az érintett jelentkezőket a rendelkezésére álló kapcsolattartási adatokon keresztül külön is tájékoztatja.
A jelentkező tudomásul veszi, hogy a később feltüntetésre kerülő partnerek, nyeremények, zsűritagok és egyéb kiegészítő információk közzététele önmagában nem jelenti a nevezési vagy produkciós feltételek módosítását.
1. A verseny alapadatai
· Verseny neve: KCover Contest
· Lebonyolító: SuperNova Events Kft. megbízásából a Szivárvány-Trade 2005 KFt. Hungarian K-pop Dance School
· Verseny típusa: K-pop cover táncverseny (Online előválogató és Élő döntő)
· Műfaj: Koreai popzene (K-pop) és K-pophoz kapcsolódó előadók cover koreográfiái
· Kategóriák:
· Szóló / SOLO
· Csapat / GROUP  (A Csapat kategóriában legalább 2, legfeljebb 9 fővel lehet nevezni.)
· A döntő helyszíne: UP Rendezvénytér (1042 Budapest, IV. kerület, Szent István tér 13-14.)
· A verseny időszaka és menetrendje:
· Jelentkezési és online videó beküldési határidő: 2026. 12. 01, 23:59
· Top 24 (Elődöntő eredményhirdetés): 2026. 12. 20, 23:59
· Élő döntő az UP Rendezvénytérben: 2027. 01. 23.
A versenyre bárki jelentkezhet, korhatár nélkül. 18 éven aluli versenyző kizárólag szülői / törvényes képviselői hozzájárulással vehet részt. Csak K-pop cover táncokat fogadunk el; saját koreográfia használata nem megengedett. Az ország bármely pontjáról lehet jelentkezni. A zsűri döntése, valamint a pontozás és továbbjutás eredménye végleges; ezzel kapcsolatban a Szervező tiltakozást nem fogad el.
2. Jelentkezés és nevezés
· Jelentkezés módja: A hivatalos jelentkezési oldalon keresztül, a kötelező mezők hiánytalan kitöltésével.
· Online előválogató anyagok leadása: Az online jelentkezési felületen meghatározott módon, Google Drive-link beküldésével.
· Kapcsolattartási e-mail-cím: hungariankpop@gmail.com
A jelentkezési űrlap kitöltése és beküldése önmagában nem minősül teljes és érvényes nevezésnek.
A versenyző nevezése – mind a Szóló, mind a Csapat kategóriában – kizárólag akkor tekinthető teljesnek és érvényesnek, ha a jelentkező:
· Befizette a nevezési díjat.

	Több kategóriás nevezés szabálya
Egy versenyző egyidejűleg nevezhet a Csapat kategóriában, egy csapat tagjaként, valamint a Szóló kategóriában, önállóan is – a két nevezés egymás mellett, egyszerre is érvényes lehet.
Ugyanaz a versenyző azonban kizárólag egyetlen csapat tagjaként nevezhet: egy versenyző egy időben több különböző csapatban nem indulhat.


3. A verseny struktúrája és menete
A verseny két fő szakaszból áll: egy online előválogatóból és egy élő színpadi döntőből.
1. Online előválogató szakasz: A beküldött online videóanyagok alapján a szakmai zsűri kiválasztja a Top 24 produkciót, akik bejutnak a helyszíni döntőbe.
· Továbbjutó szóló produkciók száma: 12 szóló
· Továbbjutó csapat produkciók száma: 12 csapat
2. Élő döntő szakasz (UP Rendezvénytér): A továbbjutott 12-12 produkció élőben, színpadon mutatkozik be a zsűri és a közönség előtt. Mivel minden produkció hossza 2-3 perc, a zsűrizéssel és értékeléssel (judging) együtt a döntő tervezett időtartama 1,5 óra a szóló produkciók esetén, 2 óra a csapat produkciók esetén.
Szabály a produkció azonosságára vonatkozóan:
A döntőbe jutott versenyzőknek/csapatoknak az élő színpadon szigorúan ugyanazt a produkciót (ugyanazt a dalt, zenei vágást és cover koreográfiát) kell előadniuk, amellyel a nevezés során az online előválogatóra jelentkeztek. Olyan elképzelés vagy lehetőség nincs, hogy a döntősök új, a Szervezők és a zsűri által előzetesen meg nem tekintett produkciót hozzanak a döntőre. Az online beküldött anyaghoz képest a döntőben kizárólag a színpadi verzió finomítása (pl. térformák igazítása az élő színpadhoz) engedélyezett, a műsor alapvető megváltoztatása azonnali kizárást von maga után.

	Szabály a csapat összetételének módosítására vonatkozóan
A csapat online előválogatóra beválogatott felállása a döntőig legfeljebb 20%-ban változhat.
Ez a keret elsősorban azokra az esetekre vonatkozik, amikor a beválogatás után egy vagy több csapattag előre nem látható okból (pl. betegség, sérülés) nem tud részt venni az élő döntőn, és emiatt pótlásra/cserére van szükség – például egy 9 fős csapatnál legfeljebb 2 fő cseréje fér bele ebbe a keretbe.
A csapat összetételének ilyen jellegű változását a csapatnak a Szervező felé mielőbb, de legkésőbb a döntőt megelőzően jeleznie kell.


4. Videók technikai és tartalmi követelményei (Online előválogató)
Az előválogatóra beküldött videóknak szigorúan meg kell felelniük az alábbi feltételeknek:
· Időtartam: Minimum 2 perc – Maximum 3 perc.
· Tájolás: Fekvő, horizontális videó.
· Formátum és felbontás: MP4 formátum, 1080p felbontás.
· Zenevágási szabályok:
· Minden szóló fellépő és csapat magának vágja a zenéjét.
· Több különböző zeneszám összevágása (mixing/megamix) NEM engedélyezett.
· Egy adott zeneszám vágása és rövidítése engedélyezett (például egy eredetileg 3,5 perces zeneszám leírása/rövidítése a kötelező 2-3 perces időtartamra).
· Videóvágási szabályok:
· A beküldött videóban semmilyen vágás nem megengedett! A táncot egyetlen snittben, megszakítás nélkül kell rögzíteni.
· Kötelező fájlnév: Teljes_Név vagy Csapatnév_EsemenyNeve_Produkcio.mp4
A Google Drive feltöltés során ügyelni kell rá, hogy a link megosztási beállítása „A link birtokában bárki megtekintheti” státuszban legyen. Ha a videó nem megnyitható, a videóban vágás található, vagy a zene nem felel meg a szabályoknak, a produkció elutasításra vagy kizárásra kerülhet.
5. Az élő döntőhöz szükséges kiegészítő anyagok
Az online előválogatóból az élő döntőbe jutott Top 24 produkciónak kötelezően biztosítania kell az alábbi anyagokat a színpadi bemutatáshoz:
Színpadi zene és háttér:
· A színpadi fellépéshez használt (vágott, a szabályoknak megfelelő, az előválogatóval megegyező) zenét végleges formában le kell adni.
· Színpadi vizuális háttér: A rendezvény exkluzív és professzionális megjelenése érdekében a Szervező egységes vizuális színpadi hátteret biztosít minden döntős produkció számára. A LED-falra egyedi, saját készítésű háttéranyagokat, logókat vagy színpreferenciákat a Szervező nem fogad el.
· Hozzájárulás a kép és hangfelvétel készítéséhez.
6. Értékelési és pontozási rendszer
A verseny célja az eredeti K-pop produkciók minél hűbb és professzionálisabb színpadi interpretációja. A szakmai zsűri az alábbi szempontok szerint pontoz:
Általános értékelési szempontok (Szóló és Csapat):
· Cover hűség: Az eredeti koreográfiához, ruhákhoz, megjelenéshez és az adott formáció esztétikájához (aesthetic) való maximális hűség.
· Előadásmód: Mimika, előadókészség, színpadi jelenlét, energia és karakter.
· Technikai megvalósítás: A mozdulatok pontossága, izoláció, erő, dinamika, állóképesség és koordináció.
Csapatok esetén vizsgált plusz szempontok:
· Térforma: A színpadi térformák és alakzatok használata, azok tiszta váltása.
· Szinergia: A csapattagok közötti összhang, szinkron és dinamikai egyensúly.
7. Díjazás
Díjazásban a Szóló és a Csapat kategória első három helyezettje részesül.
A helyezésekhez kapcsolódó konkrét nyeremények és partneri felajánlások a jelen szabályzat közzétételekor még egyeztetés alatt állnak. A Szervező a rendezvényt megelőző időszakban folyamatosan együttműködik potenciális partnerekkel annak érdekében, hogy a verseny díjazását nyereményekkel és felajánlásokkal alakítsa ki, illetve bővítse.
A végleges nyereménycsomagok, valamint az azokhoz kapcsolódó esetleges felhasználási feltételek a megállapodások véglegesítését követően folyamatosan kerülnek feltüntetésre a jelen versenyszabályzatban és/vagy a verseny hivatalos kommunikációs felületein.
A nyeremények körének későbbi meghatározása vagy bővítése a verseny lebonyolításának, pontozásának, továbbjutási rendszerének és a versenyzőkkel szemben támasztott produkciós követelményeknek a feltételeit nem módosítja.
A nyeremények készpénzre nem válthatók, kivéve, ha egy adott nyeremény vagy partneri felajánlás feltételei ettől kifejezetten eltérően rendelkeznek.
A korábbi KCover Contest versenyek abszolút győztesei azonos kategóriában nem indulhatnak újra.
8. A verseny szakmai zsűrije
Az értékelés pártatlanságának és szakmaiságának biztosítása érdekében a verseny bírálóbizottsága fixen 5 tagból áll, ahol a külsős szakmai értékelők vannak többségben:
· 2 fő: A Hungarian K-pop Dance School belső szakmai oktatói.
· 3 fő: Meghívott, elismert külsős szakmabeli zsűritagok.

Asszisztens zsűri az online előválogató során

Az online előválogató során – a beérkező versenyanyagok várhatóan nagy számára, valamint azok gyors és hatékony feldolgozására tekintettel – a Hungarian K-pop Dance School további oktatói asszisztens zsűriként közreműködhetnek az értékelési folyamatban.

Az asszisztens zsűritagok feladata az online előválogató lebonyolításának és a beküldött versenyanyagok értékelésének támogatása. Közreműködésük nem változtatja meg a verseny hivatalos bírálóbizottságának összetételét: a verseny hivatalos zsűrije továbbra is a fent meghatározott, 5 fős bírálóbizottság, amelyben a meghívott külsős szakmai zsűritagok vannak többségben.

A zsűritagok listája:
· Zsűritag 1 (Saját oktató): Lola – 2015 óta aktív a K-pop közösségben, számos országos és online verseny (pl. Ki Mit Tud?, Korean Music Buster) díjazottja és tapasztalt zsűritag.
· Zsűritag 2 (Saját oktató): Vee – 2019 óta aktív tagja a hazai K-pop közösségnek, a K-pop World Festival Hungary és az MCND Cover Contest Hungary 1. helyezett csapatának tagja.
· Zsűritag 3 (Külsős): [NÉV ÉS ISMERTETŐ]
· Zsűritag 4 (Külsős): [NÉV ÉS ISMERTETŐ]
· Zsűritag 5 (Külsős): [NÉV ÉS ISMERTETŐ]
9. Kizárás és szabályszegés
A Szervező jogosult a versenyzőt/csapatot figyelmeztetésben részesíteni, a produkciót elutasítani vagy a versenyből azonnal kizárni az alábbi esetekben:
· Nem a műfajnak megfelelő koreográfia vagy saját koreográfia használata.
· Több különböző számból mixelt zenei alap használata.
· Az online jelentkezési anyagtól eltérő (új) produkció bemutatása az élő döntőben.
· Más versenyzők, a zsűri, a partnerek vagy a Hungarian K-pop Day (Hungarian K-pop Dance School és Supernovaevents) rossz fényben való feltüntetése, zaklatása, lejáratása.
· Nem kulturált, közízlést sértő vagy provokatív megjelenés, viselkedés a produkcióban vagy a kommunikáció során.
· Vágott előválogató videó beküldése, hamis adatok megadása.
10. Felelősségi és tartalomfelhasználási rendelkezések
· A versenyzők saját felelősségükre vesznek részt a versenyen (mind a videó elkészítése, mind az élő színpadi szereplés során). A Szervező a helyszíni vagy felkészülési sérülésekért, anyagi károkért felelősséget nem vállal.
· A versenyző a nevezéssel hozzájárul ahhoz, hogy a Szervező a beküldött és a helyszínen rögzített videókat, fotókat, a versenyzők nevét promóciós, marketing és archiválási célokra a közösségi média felületein (YouTube, Instagram, TikTok) korlátozás nélkül felhasználja. Kiskorú esetén a törvényes képviselő aláírása szükséges.
11. Adatkezelés (GDPR)
· Lebonyolítási adatkezelő: Szivárvány-Trade 2005 Kft. / Hungarian K-pop Dance School.
· Szervezési (nevezési díjak kezelése számlázás) adatkezelő: SzuperNova Events Kft.
· Kezelt adatok köre: Név / Csapatnév, e-mail-cím, életkor, lakcím / értesítési cím, kép- és hangfelvétele/ számlázási cím.
· Cél és jogalap: A verseny lebonyolítása, a versenyzőkkel való kapcsolattartás és a díjak átadása, a résztvevők önkéntes hozzájárulása alapján, valamint számla kiállítás
· Megőrzési idő: Száviteli és pénzügyi adatok (számlák) : a verseny lezárásától számított 8 év. Kapcsolattartási adatok a verseny lezárását követő 1 év. Az érintett bármikor kérheti adatai törlését vagy módosítását a Szervező, lebonyolító elérhetőségein. Kép és hangfelvételek a versenyről a verseny lezárását követő 1 év.
12. Elérhetőségek
· Általános e-mail: hungariankpop@gmail.com
· Versenyanyagok e-mailje: kcovercontesthkds@gmail.com
· Telefonszámok: +36 50 106 1669 | +36 20 250 7785
· Hivatalos közösségi oldalak: TikTok / Instagram: @hk_danceschool
 / 
